
Ügyirat száma:                 /2025.               Tárgy: Balatonvilágosi Szivárvány Óvoda alapító                                                                            
Ügyintéző: Závodniné                                          okirat módosítása.

Tisztelt Képviselő-testület!

Azzal a kéréssel fordulunk a Tisztelt Képviselő-testület felé, hogy a Balatonvilágosi Szivárvány Óvoda (továbbiakban: óvoda) Alapító okiratát módosítani szíveskedjen az alábbi indokok alapján:

A Magyar Államkincstár törzskönyvi nyilvántartásában az Óvodának 2015. évi Alapító okirata szerepel, mely nem felel meg a jelenlegi feladatellátásának. 

Balatonvilágos Község Önkormányzat Képviselő-testülete a 108/2018. (V.31.) számú határozatában jóváhagyta az intézmény alapító okiratának módosítását, mely benyújtásra került a Magyar Államkincstár részére, ugyanakkor a hiánypótlás nem került teljesítésre ezért az eljárás a Magyar Államkincstár részéről megszüntetésre került.

A nevelési-oktatási intézmény fenntartója május utolsó munkanapjáig hozhat döntést az intézménye fenntartói jogának átadásával, átalakításával, megszüntetésével, átszervezésével kapcsolatban. 
Az alapító okirat, alapdokumentum kötelező tartalmi elemeit a 368/2011. Korm.rendelet és az Nkt. határozza meg.

A 2011. évi CXC. törvény a nemzeti köznevelésről 4. § 11. pontja határozza meg az intézményátszervezést fogalmát:
„intézményátszervezés: minden olyan fenntartói döntés, amely az alapító okirat, szakmai alapdokumentum 21. § (3) bekezdés c)–j) pontjában felsoroltak bármelyikének módosulásával jár, kivéve a jogszabályváltozásból eredő módosítást és az olyan vagyont érintő döntést, amely vagyon a feladatellátáshoz a továbbiakban nem szükséges,”

Nkt. 21. § (3) bekezdés 
„(3) *  A köznevelési intézmény alapító okirata, szakmai alapdokumentuma tartalmazza 
a) az alapító és a fenntartó nevét és székhelyét, 
b) az intézmény – az e törvény felhatalmazása alapján kiadott miniszteri rendelet alapján meghatározott – hivatalos nevét, 
c) az intézmény típusát, 
d) az intézmény 
da) feladatellátási helyét, 
db) székhelyét, 
dc) tagintézményét, 
dd) telephelyét, 
e) feladatellátási helyenként az alapfeladatának jogszabály szerinti megnevezését, 
f) nevelési, oktatási feladatot ellátó feladatellátási helyenként felvehető maximális gyermek- vagy tanulólétszámot alapfeladatonkénti és munkarendenkénti bontásban, 
g) iskolatípusonként az évfolyamok számát, 
h) alapfokú művészetoktatás esetén a művészeti ágak, azon belül a tanszakok megnevezését, 
i) szakgimnázium esetén a szakképesítés megnevezését, azonosító számát, szintjét, szakiskola esetén a szakképesítés, szakma, részszakma megnevezését, azonosító számát, szintjét,
 j) a feladatellátást szolgáló vagyont, továbbá a vagyon feletti rendelkezés vagy a vagyon használati jogát,
 k) az önálló költségvetéssel rendelkező intézmény esetében a gazdálkodással összefüggő jogosítványokat.”

Fenti jogszabályi előírásokat figyelembe véve az Óvoda alapító okiratának módosítása átszervezésnek minősül.

Kérjük a Tisztelt Képviselő-testületet, hogy az Óvoda alapító okiratának módosítását, valamint a módosítás utáni egységes szerkezetbe történő foglalását jóváhagyni szíveskedjen. 


Balatonvilágos, 2025. május 16. 


                                                     Tisztelettel:




                                Kovács Tamás                           Závodni Lászlóné
                               intézményvezető                         gazdasági vezető

